ai4bharat/Pralekha huggingface dataset:
ஜவுளித்துறை அமைச்சகம்
கைத்தறித்துறை மற்றும் நெசவாளர்களின் நலனை மேம்படுத்த மத்திய அரசு முக்கிய நடவடிக்கைகளை எடுத்து வருகிறது
நாடு முழுவதும் கைத்தறித்துறையை ஊக்குவிக்கவும், நெசவாளர்களின் நலனை மேம்படுத்தவும், தேசிய கைத்தறி மேம்பாட்டு திட்டம், மூலப்பொருள் விநியோகத்திட்டம் ஆகியவற்றை மத்திய ஜவுளி அமைச்சகம் செயல்படுத்தி வருகிறது. இத்திட்டங்களின் கீழ் தகுதியுள்ள கைத்தறி முகமைகள், நெசவாளர்களுக்கு நிதியுதவி அளிக்கப்பட்டு வருகிறது. மூலப்பொருட்கள் வாங்குவதற்கும், பொது உள்கட்டமைப்பு மேம்பாடு, கைத்தறி உற்பத்தி பொருட்களை உள்ளூர் மற்றும் வெளிநாட்டு சந்தைகளில் சந்தைப்படுத்துதல் சலுகை விகிதத்தில் கடன்கள் வழங்குதல், நெசவாளர் குழந்தைகளுக்கு கல்வி உதவித்தொகை வழங்குதல் உள்ளிட்ட நடவடிக்கைகள் மேற்கொள்ளப்பட்டு வருகின்றன.
கைத்தறி தொழிலாளர்களின் வளர்ச்சியை ஊக்குவிக்க, தற்சார்பு இந்தியா இயக்கத்தின் மூலம் சிறப்பு பொருளாதார சலுகைகளை மத்திய அரசு அறிவித்துள்ளது. இதன் மூலம் நாட்டின் பொருளாதாரம் வளரவும், நாடு தன்னிறைவு பெறவும் வழி ஏற்படும். பல்வேறு துறைகளுக்கான நிவாரண மற்றும் கடனுதவிகள் அறிவிக்கப்பட்டுள்ளன. இவற்றின் மூலம் தகுதியுள்ள நெசவாளர்கள் மற்றும் கைத்தறி நிறுவனங்கள் தங்கள் தொழிலை புதுப்பித்துக்கொள்ள வழி ஏற்பட்டுள்ளது.
கைத்தறி நெசவாளர்களால் உற்பத்தி செய்யப்பட்ட பொருட்களை வாங்க மாநில கைத்தறி கழகங்கள், கூட்டுறவு சங்கங்கள், முகமைகளுக்கு அறிவுறுத்தப்பட்டுள்ளது. மேலும் பல சலுகைகளும் அறிவிக்கப்பட்டுள்ளது.
கைத்தறி நெசவாளர்களுக்கு இலவச மின்சாரம் வழங்கும் திட்டம் இல்லை. இருப்பினும் தேசிய கைத்தறி மேம்பாட்டு திட்டத்தின் ஒருபகுதியாக சூரியசக்தி விளக்குகளை கொண்ட அலகுகள் வழங்கப்படுகின்றன.
மக்களவையில் ஜவுளித்துறை இணையமைச்சர் திருமதி தர்ஷனா ஜர்தோஷ் எழுத்து மூலம் அளித்த பதிலில் இதனை தெரிவித்துள்ளார்.
சிறப்பு சேவைகள் மற்றும் கட்டுரைகள்
ரூ.2.30 லட்சம் மதிப்புள்ள போதை பவுடர் மற்றும் கஞ்சாவை பறிமுதல் செய்தது சென்னை விமான நிலைய சுங்கத்துறை
ரூ.2.30 லட்சம் மதிப்புள்ள போதை பவுடர் மற்றும் கஞ்சாவை சென்னை விமான நிலைய சுங்கத்துறையினர் பறிமுதல் செய்தனர்.
தகவல் அடிப்படையில், சென்னை வெளிநாட்டு தபால் அலுவலகத்துக்கு நெதர்லாந்து மற்றும் அமெரிக்காவில் இருந்து வந்த இரு பார்சல்களை சென்னை விமான நிலைய சுங்கத்துறையினர் கைப்பற்றி சோதனை நடத்தினர்.
நெதர்லாந்தின் பார்குலோ நகரில் இருந்து சென்னையை சேர்ந்த நபருக்கு அனுப்பப்பட்ட பார்சலை பிரித்து பார்த்தபோது, அதில் ஒரு சில்வர் நிற பிளாஸ்டிக் பையில் வெள்ளை நிற படிக பவுடர் இருந்தது. அது மெத்தாம்பேட்டமைன் போதைப் பொருள் என கண்டறியப்பட்டது. 15 கிராம் எடையுள்ள அந்த போதைப் பொருளின் மதிப்பு ரூ.1.5 லட்சம்.
அமெரிக்காவின் ஒரேகான் மாகாணம் செயின்ட் போர்ட்லேண்ட் பகுதியில் இருந்து சேலம் நபருக்கு வந்த பார்சலை பிரித்து சோதித்தபோது, கருப்பு நிற உறை இருந்தது. அதில் ‘ஹைட்ரோ கேனபி’ என்ற உயர் தர உலர்ந்த கஞ்சா மறைத்து வைக்கப்பட்டிருந்தது.
அதில் இருந்த 100 கிராம் கஞ்சாவின் மதிப்பு ரூ.80,000.
15 கிராம் மெத்தாம்பேட்டமைன், 100 கிராம் ஹைட்ரோ கேனபி ஆகியவற்றின் மொத்த மதிப்பு ரூ.2.30 லட்சம். இவை போதைப் பொருள் தடுப்பு சட்டத்தின் கீழ் பறிமுதல் செய்யப்பட்டது.
இது தொடர்பாக மேலும் விசாரணை நடப்பதாக, சென்னை சர்வதேச விமான நிலைய சுங்க ஆணையர் தெரிவித்துள்ளார்.
••••
(Visitor Counter : 64
சுகாதாரம் மற்றும் குடும்ப நலத்துறை அமைச்சகம்
கொவிட்-19 தடுப்பு மருந்து வழங்கல்: பொய்களும் உண்மைகளும்
குழந்தை பெறும் வயதில் உள்ளவர்களிடையே கொவிட் தடுப்பு மருந்தின் காரணமாக மலட்டுத்தன்மை ஏற்படுமென்று சில ஊடக செய்திகள் தெரிவித்துள்ளன.
சுகாதார பணியாளர்கள் மற்றும் முன்கள பணியாளர்களில் ஒரு பிரிவினரிடையே பல்வேறு மூடநம்பிக்கைகள் மற்றும் பொய் தகவல்கள் பரவி கிடப்பதாகவும் கடந்த சில நாட்களாக செய்திகள் தெரிவித்தன.
தற்போதுள்ள எந்த தடுப்பு மருந்தும் மலட்டுத்தன்மையை ஏற்படுத்தாது என்றும், விலங்குகள் மற்றும் மனிதர்கள் மீது பரிசோதித்து பக்க விளைவிகள் இல்லை என்று உறுதியான பின்னரே அவற்றுக்கு ஒப்புதல் அளிக்கப்பட்டுள்ளதாகவும் சுகாதாரம் மற்றும் குடும்ப நல அமைச்சகம் தெரிவித்துள்ளது.
தடுப்பு மருந்து பற்றி அடிக்கடி கேட்கப்படும் கேள்விகளுக்கான விடைகளை https://www.mohfw.gov.in/pdf/FAQsforHCWs&FLWs.pdf எனும் முகவரியில் காணலாம்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1729100
----
(Visitor Counter : 204
சுற்றுச்சூழல் மற்றும் வனத்துறை அமைச்சகம்
சுற்றுச்சூழலின் மீது கொவிட்-19 பெருந்தொற்றின் தாக்கம்: சென்னை உள்ளிட்ட நகரங்களில் மாசு குறைவு
சுற்றுச்சூழல், வனம் மற்றும் பருவநிலை மாற்றம் துறை இணை அமைச்சர் திரு அஷ்வினி குமார் சவுபே-யால் கீழ்காணும் தகவல் மாநிலங்களவையில் இன்று வழங்கப்பட்டது.
கொவிட்-19-க்கு எதிராக ‘முழு அரசு’ மற்றும் ‘முழு சமூகம்’ அணுகுமுறையை இந்தியா பின்பற்றியதோடு, நாட்டின் பொதுச் சுகாதார எதிர்வினையை தொடர்ந்து கண்காணித்து வருகிறது.
கொவிட்-19-ன் தாக்கத்தைத் தடுக்கவும், கட்டுப்படுத்தவும், குறைக்கவும் தொடர்ச்சியான நடவடிக்கைகளை அரசு எடுத்துள்ளது. இயற்கை, பருவநிலை மற்றும் ‘விலங்குகள், சுற்றுச்சூழல் மற்றும் மனித ஆரோக்கியத்தை ஒருங்கிணைக்கும் ஒரு-சுகாதார அணுகுமுறை’ ஆகியவை இந்தியாவின் கொவிட்-19-க்குப் பிந்தைய மீட்பு மற்றும் ‘தற்சார்பு இந்தியா’ யுக்தியின் மையமாக உள்ளது.
மத்திய மாசுக்கட்டுப்பாட்டு வாரியத்திடம் இருந்து பெறப்பட்ட தகவலின்படி, 19 முக்கிய நதிகளின் நீரின் தரக் கண்காணிப்பு, ஊரடங்கு காலத்தில் நாட்டில் நதி நீரின் தரத்தில் ஓரளவு முன்னேற்றத்தைக் காட்டியது. கரிம மாசுபாடு குறைப்பு, மேற்பரப்பு நீர்நிலைகளில் ஆக்ஸிஜன் அளவு அதிகரிப்பு ஆகியவை காணப்பட்டன. அதேசமயம், மல மாசு அளவுகள் அப்படியே இருந்தன.
இதேபோல், பல நகரங்களில் தொழிற்சாலைகள் மூடல், வாகனங்கள் இயக்கம் குறைதல், கட்டுமானப் பணிகள் இல்லாமை மற்றும் மனித நடவடிக்கைகள் இல்லாததால் காற்றின் தரத்தில் தற்காலிக முன்னேற்றம் ஏற்பட்டது.
தில்லி, ஃபரிதாபாத், குருகிராம், காசியாபாத், நொய்டா, மும்பை, கொல்கத்தா, பெங்களூரு, பாட்னா மற்றும் சென்னை போன்ற முக்கிய நகரங்களில் சராசரியாக பிஎம்2.5, பிஎம்10, எஸ்ஓ2 மற்றும் என்ஓ2 ஆகியவற்றின் செறிவுகள் குறைந்ததைத் தொடர்ச்சியான சுற்றுப்புறkn காற்றுத் தரக் கண்காணிப்பு நிலையங்களின் தரவு வெளிப்படுத்துகிறது.
இந்திய அரசின் முக்கிய அமைச்சகமான சுற்றுச்சூழல், வனம் மற்றும் பருவநிலை மாற்ற அமைச்சகம், சுற்றுச்சூழல் அடிப்படையிலான அணுகுமுறைகளை ஏற்றுக்கொள்வதற்கும், இயற்கை வளங்களை நிர்வகிப்பதற்கும் தொடர்புடைய அனைத்து அமைச்சகங்கள் / துறைகள் மற்றும் மாநில அரசுகளுடன் ஒருங்கிணைப்புகளை உறுதி செய்கிறது
கொவிட்-19 நோயாளிகளின் சிகிச்சை, நோயறிதல் மற்றும் தனிமைப்படுத்தலின் போது உருவாகும் கழிவுகளைக் கையாளுதல், சுத்திகரிப்பு மற்றும் அகற்றுவதற்கான வழிகாட்டுதல்களை மத்திய மாசுக் கட்டுப்பாட்டு வாரியம் தயாரித்துள்ளது. இந்த வழிகாட்டுதல்கள் கொவிட்-19 தொடர்பான கழிவுகளின் பாதுகாப்பான மேலாண்மைக்கான விரிவான நடவடிக்கைகளை வழங்குகின்றன.
மேலும் விவரங்களுக்கு, இந்த ஆங்கிலச் செய்திக் குறிப்பைக் காணவும்: https://pib.gov.in/PressReleasePage.aspx?PRID=1809130
பிரதமர் அலுவலகம்
2021 டிஜிபி-க்கள் மாநாட்டில் பிரதமர் பங்கேற்றார்
மாண்புமிகு பிரதமர் லக்னோவில் நவம்பர் 20-21-ல் நடைபெற்ற 56-வது டிஜிபி-க்கள்/ஐஜி-க்கள் மாநாட்டில் கலந்து கொண்டார். இந்த மாநாட்டில், மாநிலங்கள்/யூனியன் பிரதேசங்களைச் சேர்ந்த காவல்துறை தலைமை இயக்குநர்கள்/ காவல்துறை தலைவர்கள் என 62 பேர் பங்கேற்றனர். நாடு முழுவதும் உள்ள நுண்ணறிவுப் பிரிவு அலுவலகங்களைச் சேர்ந்த 400-க்கும் மேற்பட்ட பல்வேறு அதிகாரிகளும் காணொலி மூலம் பங்கேற்றனர்.
மாநாட்டின் விவாதங்களில் கலந்து கொண்ட பிரதமர் மதிப்புமிக்க ஆலோசனைகளை வழங்கினார். மாநாட்டின் தொடர்ச்சியாக, சிறை சீர்திருத்தங்கள், பயங்கரவாதம், இடதுசாரி தீவிரவாதம், இணையவெளி குற்றங்கள், போதைப்பொருள் கடத்தல், தன்னார்வ அமைப்புகளுக்கு வெளிநாட்டு பணம் வருதல், ட்ரோன் சார்ந்த விஷயங்கள், எல்லைப்புற கிராமங்கள் மேம்பாடு உள்ளிட்ட தேசிய பாதுகாப்பு தொடர்பான முக்கிய அம்சங்கள் குறித்த விவாதங்களை நடத்த டிஜிபிக்களைக் கொண்ட முக்கிய குழுக்கள் அமைக்கப்பட்டன.
இன்று பிற்பகலில் மாநாட்டில் நிறைவுரையாற்றிய பிரதமர் காவல்துறை தொடர்புடைய அனைத்து சம்பவங்களைப் பகுப்பாய்வு செய்து, வழக்கு ஆய்வுகளை மேற்கொண்டு, அதை நிறுவனமயமாக்கப்பட்ட மாற்றல் முறையாக உருவாக்க வேண்டும் என வலியுறுத்தினார். நவீன முறையில் நடத்தப்பட்ட மாநாட்டைப் பாராட்டிய அவர், பல்வேறு நிலைகளில் உள்ள அதிகாரிகளிடமிருந்து தகவல்களை அனுமதித்ததற்கு பாராட்டு தெரிவித்தார். நாடு முழுவதும் காவல் படையினருக்கு பயனளிக்கும் விதத்தில், இடைச் செயல்பாட்டு தொழில்நுட்பங்களை உருவாக்க வேண்டும் என அவர் யோசனை தெரிவித்தார். அடிமட்டத் தேவைகளைப்பூர்த்தி செய்யும் வகையில் வருங்கால தொழில்நுட்பங்களைப் பின்பற்ற, மத்திய உள்துறை அமைச்சர் தலைமையில், உயர் அதிகார காவல் தொழில்நுட்ப இயக்கத்தை அமைக்குமாறு அவர் கேட்டுக் கொண்டார். பொது மக்களின் வாழ்க்கையில், தொழில்நுட்பத்தின் முக்கியத்துவத்தை சுட்டிக்காட்டிய பிரதமர், கோவின், ஜிஇஎம், யுபிஐ போன்ற உதாரணங்களைக் குறிப்பிட்டார். குறிப்பாக, கோவிட் தொற்றுக்குப் பின்னர், பொது மக்கள் மீது காவல்துறையின் அணுகுமுறை மாறியிருப்பதை அவர் பாராட்டினார். மக்களின் நலனைக்கருத்தில் கொண்டு, ட்ரோன் தொழில்நுட்பத்தை ஆக்கபூர்வமாகப் பயன்படுத்த வேண்டும் என அவர் வலியுறுத்தினார். 2014-ல் அறிமுகப்படுத்தப்பட்ட ஸ்மார்ட் போலிசிங் குறித்து மறு ஆய்வு மேற்கொள்ள வலியுறுத்திய அவர், காவல் படையில் அதனை தொடர் நிறுவனமயமாக்கல் மாற்றத்துக்கான வரையறையை உருவாக்குமாறு கேட்டுக்கொண்டார். காவல் துறை எதிர்கொள்ளும் வழக்கமான சவால்களை சமாளிக்க, ஹெக்கத்தான் மூலம் தொழில்நுட்ப தீர்வுகளைக்காணும் உயரிய தகுதியுள்ள இளைஞர்களை இதில் ஈடுபடுத்த வேண்டும் என அவர் வலியுறுத்தினார்.
நுண்ணறிவுப் பிரிவில் சிறப்பாகப் பணியாற்றியவர்களுக்கு குடியரசு தலைவரின் காவல் பதக்கங்களை பிரதமர் வழங்கினார். பிரதமரின் உத்தரவுக்கிணங்க, முதல் முறையாக, பல்வேறு மாநிலங்களைச் சேர்ந்த ஐபிஎஸ் அதிகாரிகள், சமகால பாதுகாப்பு விஷயங்கள் பற்றிய கட்டுரைகளைச் சமர்ப்பித்தனர். இவை மாநாட்டுக்கு மேலும் மதிப்பைக் கூட்டின.
முன்னதாக, மத்திய உள்துறை அமைச்சர், நவம்பர் 19-ந்தேதி மாநாட்டைத் தொடங்கி வைத்தார். நாட்டின் மிகச்சிறந்த மூன்று காவல் நிலையங்களுக்கு விருதுகளை அவர் வழங்கினார். அனைத்து விவாதங்களிலும் பங்கேற்ற உள்துறை அமைச்சர், தமது மதிப்புமிக்க யோசனைகளைகளையும், வழிகாட்டுதல்களையும் வழங்கினார்.
சிறப்பு சேவைகள் மற்றும் கட்டுரைகள்
சென்னை விமான நிலையத்தில் 23.5 கிலோ சுரா துடுப்புகள் பறிமுதல்
சென்னையிலிருந்து துபாய்க்கு கடல் உயிரின பொருட்கள் கடத்தப்படுவதாக, சுங்கத்துறைக்கு ரகசிய தகவல் கிடைத்தது. இதன் அடிப்படையில், கடத்தல்காரர்களை பிடிக்க, சென்னை விமான நிலைய சுங்க அதிகாரிகள் இன்று தீவிர கண்காணிப்பில் இறங்கினர். அப்போது பயணிகள் புறப்பாடு முனையத்தில், இரண்டு பயணிகள் கையில் அட்டை பெட்டியுடன், சந்தேகிக்கும் வகையில் நடமாடிக் கொண்டிருந்தனர்.
பாதுகாப்பு சோதனைக்கு சென்ற அவர்களிடம் விசாரணை நடத்தப்பட்டது. சென்னையைச் சேர்ந்த சதக்கத்துல்லா, திருச்சியைச் சேர்ந்த அப்பாஸ் ஆகியோர் பிளை துபாய் விமானம் மூலம் துபாய் செல்ல தயாராக இருந்தனர். பெட்டியில் இருக்கும் பொருட்கள் குறித்து அவர்கள் மழுப்பலான பதில் அளித்தனர். இதனால் அந்த பெட்டியை பரிசோதனை செய்தபோது, அதில் 3 வெள்ளை நிற சாக்கு பைகள் இருந்தன. அதில் ஒன்றில் 9.5 கிலோ எடையில் சுரா துடுப்புகளும், மற்ற 2 சாக்கு பைகளில் 14 கிலோ சுரா துடுப்புகளும் இருந்தன.
அவை பதப்படுத்தப்பட்ட சுரா துடுப்புகள் என வனவிலங்கு குற்ற தடுப்பு பிரிவு அதிகாரிகள் உறுதி செய்தனர். வெளிநாட்டு வர்த்தக கொள்கையின் கீழ் இவை தடை செய்யப்பட்ட பொருட்கள். இவற்றின் மதிப்பு ரூ.16.5 லட்சம். சுங்கச் சட்டத்தின் கீழ் இந்த சுரா துடுப்புகள் பறிமுதல் செய்யப்பட்டன.
வெளிநாட்டு நட்சத்திர விடுதிகளில் சுரா துடுப்பு சூப் அதிக விலைக்கு விற்கப்படுகிறது. இதை செழிப்பின் அடையாளமாகவும், ஆரோக்கியம் தரக் கூடியவை எனவும் சீனர்கள் கருதுகின்றனர். இதற்காக உலகம் முழுவதும் சுரா மீன்கள் அதிகம் வேட்டையாடப்படுவதால், அதன் இனம் அழிந்து வருகிறது.
இந்த கடத்தல் தொடர்பாக மேலும் விசாரணை நடக்கிறது என சென்னை சர்வதேச விமான நிலைய சுங்க ஆணையர் விடுத்துள்ள செய்தியில் தெரிவித்துள்ளார்.
அறிவியல் மற்றும் தொழில்நுட்பத்துறை
சித்திரத் திருநாள் நிறுவனத்தின் அதிவேக உறிஞ்சும் தன்மை கொண்ட சேமிப்புக் குப்பிகள் சுகாதாரப் பணியாளர்களை கோவிட் தொற்றில் இருந்து பாதுகாக்கும்.
மத்திய அரசின் அறிவியல் தொழில்நுட்பத் துறையின் கீழ் இயங்கும், தன்னாட்சி பெற்ற நிறுவனமான, திருவனந்தபுரம், ஶ்ரீ சித்திரத் திருநாள் மருத்துவ அறிவியல் மற்றும் தொழில்நுட்ப நிறுவனத்தின் விஞ்ஞானிகள், தொற்றால் பாதிக்கப்பட்ட சுவாசச் சுரப்புகளைப் பாதுகாப்பாகப் பராமரிக்கும் உறிஞ்சுக் குப்பிகளை வடிவமைத்து உருவாக்கியுள்ளனர்.
சுவாச உறுப்புகளில் உள்ள திரவம் மற்றும் உடலில் கெட்டிப்படும் இதர திரவங்களை சிறந்த முறையில் உறிஞ்சி எடுத்து தொற்றை நீக்கும் தன்மை கொண்டது இது.
ஶ்ரீ சித்திரத் திருநாள் மருத்துவ அறிவியல் மற்றும் தொழில்நுட்ப நிறுவனத்தின் உயிரி மருத்துவத் தொழில்நுட்பப் பிரிவின், உயிர்ப்பொருள் அறிவியல் மற்றும் தொழில்நுட்பத்துறையின் டாக்டர் மஞ்சு, டாக்டர் மனோஜ் கோமத், டாக்டர் ஆஷா கிஷோர் மற்றும் டாக்டர் அஜய் பிரசாத் ஹிரிஷி ஆகியோர் இதை உருவாக்கியுள்ளனர்.
தொற்று ஏற்பட்டுள்ள சூழலில், தொற்றால் பாதிக்கப்பட்ட நோயாளிகளின் சுரப்புகளைப் பாதுகாப்பாக அகற்றுவது, மிக முக்கியமான முறையாகும் சித்ரா அக்ரிலோ சார்ப் என்னும் இந்தப் பொருள், சுவாச உறுப்புகளில் உள்ள திரவம் மற்றும் உடலில் கெட்டிப்படும் இதர திரவங்களைச் சிறந்த முறையில் உறிஞ்சி எடுத்துத் தொற்றை நீக்கும் தன்மை கொண்டது
மேலும் விவரங்களுக்கு, இந்த செய்திக் குறிப்பை ஆங்கிலத்தில் இங்கே படிக்கவும்
https://pib.gov.in/PressReleseDetailm.aspx?PRID=1651388
(Visitor Counter : 159
வீட்டு வசதி மற்றும் நகர்ப்புற வறுமை ஒழிப்பு அமைச்சகம்
கொவிட்-19 தொற்று பரவலின் போது கட்டுமானத் தொழிலாளர்கள் இடம்பெயர்ந்ததால் நாடு முழுவதும் மனை வணிகத் திட்டங்கள் கடுமையாக பாதிக்கப்பட்டன.
கொவிட்-19 பெருந்தொற்று காரணமாக, கட்டுமானத் தொழிலாளர்கள் உட்பட தொழிலாளர்கள் தங்கள் சொந்த இடங்களுக்குத் திரும்புதல் மற்றும் கட்டுமானப் பொருட்களின் விநியோகச் சங்கிலியை உடைத்தல் ஆகியவற்றால் நாடு முழுவதும் மனை வணிக திட்டங்களின் கட்டுமான நடவடிக்கைகள் கடுமையாக பாதிக்கப்பட்டன. இருப்பினும், மனை வணிக துறையில் வேலை இழப்பு மற்றும் நிதி இழப்பு ஆகியவற்றின் சரியான விவரங்கள் வீட்டுவசதி மற்றும் நகர்ப்புற விவகார அமைச்சகத்தால் பராமரிக்கப்படவில்லை.
உலகளாவிய கொவிட்-19 தொற்றினை கருத்தில் கொண்டு, ‘தற்சார்பு இந்தியா’ திட்டத்தின் கீழ், தமிழ்நாடு உட்பட நாடு முழுவதும் கட்டுமானம் மற்றும் மனை வணிக துறையின் மறுமலர்ச்சிக்காக அரசு பல்வேறு நடவடிக்கைகளை எடுத்துள்ளது.
வீட்டுவசதி மற்றும் நகர்ப்புற விவகார அமைச்சகம் அனைத்து மாநிலங்கள் மற்றும் யூனியன் பிரதேசங்கள் மற்றும் அவற்றின் ஒழுங்குமுறை அதிகாரிகளுக்கு மனை வணிக  சட்டம், 2016-ன் கீழ் பதிவு செய்யப்பட்ட அனைத்து மனை வணிக திட்டங்களுக்கும் 6 மாத காலத்திற்கு, நிறைவு தேதியை நீட்டிக்க அல்லது திருத்தப்பட்ட / நீட்டிக்கப்பட்ட நிறைவு தேதிக்கான ஆலோசனையை வழங்கியது. சூழ்நிலையைப் பொறுத்து மேலும் 3 மாதங்களுக்கு நீட்டிக்கப்படும் என்று அமைச்சகம் தெரிவித்துள்ளது.
மேலும், வீடு வாங்குபவர்கள் மற்றும் விற்பவர்கள் தங்கள் பரிவர்த்தனைகளை விரைவுபடுத்துவதை ஊக்குவிப்பதற்காக குறிப்பிட்ட காலத்திற்கு அசையாச் சொத்தின் விற்பனை/வாங்குதல் பரிவர்த்தனையின் மீதான முத்திரை வரி விகிதங்களைக் குறைக்க மாநில அரசுகள் மற்றும் யூனியன் பிரதேச நிர்வாகங்களுக்கு மத்திய வீட்டு வசதி மற்றும் நகர்ப்புற விவகார அமைச்சகம் பரிந்துரைத்தது. பல மாநிலங்கள்/யூனியன் பிரதேசங்கள் அசையாச் சொத்தின் விற்பனை/வாங்கல் தொடர்பான பரிவர்த்தனைகளின் முத்திரை வரி விகிதங்களைக் குறைப்பதாக தெரிவித்துள்ளன,
வீடு வாங்குபவர்கள், கட்டுமான மேம்பாட்டாளர்கள் மற்றும் பிற கடன் வாங்குபவர்களுக்கு நிவாரணம் அளிக்கும் வகையில், 2020-ம் ஆண்டு மார்ச் 1 முதல் ஆகஸ்ட் 31, வரை செலுத்த வேண்டிய கட்டணங்களுக்கு 6  மாதகாலத்திற்கு நிறுத்தி வைக்க இந்திய ரிசர்வ் வங்கி, கடன்வசதி வழங்கும் நிறுவனங்களுக்கு அனுமதி அளித்துள்ளது.
மேலும், வங்கி சாரா நிதி நிறுவனங்கள், வீட்டு வசதி நிதி நிறுவனங்கள் மற்றும் மைக்ரோ நிதி நிறுவனங்கள் ரூ.75,000 கோடி ஒதுக்கீடு மற்றும் பிரதமரின் நகர்ப்புற வீட்டுவசதித் திட்டத்திற்கான கூடுதல் செலவினமாக ரூ.18,000 கோடி ஆகியவை கட்டுமானம் மற்றும் மனை வணிக பணிகளுக்குப் புத்துயிர் அளிக்க உதவியுள்ளன.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1814403
பாதுகாப்பு அமைச்சகம்
கனடாவின் தேசியப் பாதுகாப்பு அமைச்சருடன் இந்தியப் பாதுகாப்பு அமைச்சர் தொலைபேசியில் உரையாடினார்
கனடாவின் தேசியப் பாதுகாப்பு அமைச்சர் திருமதி அனிதா ஆனந்துடன் இந்தியப் பாதுகாப்பு அமைச்சர் திரு ராஜ்நாத் சிங் 2023 ஏப்ரல் 19 அன்று தொலைபேசியில் உரையாடினார். இருதரப்பு பாதுகாப்பு உறவுகளை மேம்படுத்துவது குறித்து இரு அமைச்சர்களும் விவாதித்தனர்.
இந்தியா பசிபிக் கடல்பகுதியில் கனடாவின் கப்பற்படை இருப்பது அதிகரித்துள்ளதை திரு ராஜ்நாத் சிங் வரவேற்றார். ஐநா அமைதிப்படை பயிற்சி முதல், பாதுகாப்புத் தொழில்துறை ஒத்துழைப்பு வரையிலான பாதுகாப்பு ஒத்துழைப்பு குறித்து இரு அமைச்சர்களும் விவாதித்தனர்.
இந்த உரையாடலின் போது இந்தியாவில் முதலீடு செய்ய கனடாவின் பாதுகாப்புத் தளவாட உற்பத்தி நிறுவனங்களுக்கு
திரு ராஜ்நாத் சிங் அழைப்பு விடுத்தார்.
மனித வள மேம்பாட்டு அமைச்சகம்
நாடு முழுவதுமுள்ள கல்வி நிறுவனங்களில் சென்னை ஐஐடி தொடர்ந்து மூன்றாவது முறையாக முதலிடம்
தேசிய கல்வி நிறுவன தரவரிசை கட்டமைப்பால் தயாரிக்கப்பட்ட இந்தியா தரவரிசை பட்டியல் 2021-ஐ மத்திய கல்வி அமைச்சர் திரு தர்மேந்திர பிரதான் இன்று வெளியிட்டார்.
இணை அமைச்சர்கள் திருமதி அன்னப்பூர்ணா தேவி, டாக்டர் சுபாஸ் சர்கார் மற்றும் டாக்டர் ராஜ்குமார் ரஞ்சன் சிங், உயர்கல்வி செயலாளர் திரு அமித் காரே, பல்கலைக்கழக மானிய குழு தலைவர் பேராசிரியர் டி பி சிங், அனைத்திந்திய தொழில்நுட்ப கல்விக் குழு தலைவர் பேராசிரியர் அனில் சஹஸ்ரபுத்தே, என்பிஏ தலைவர் பேராசிரியர் கே கே அகர்வால், என்பிஏ உறுப்பினர் செயலர் டாக்டர் அனில் குமார் நஸ்ஸா ஆகியோர் நிகழ்ச்சியில் பங்கேற்றனர்.
நிகழ்ச்சியில் உரையாற்றிய திரு பிரதான், சர்வதேச கற்றல் துறைக்கான இந்தியாவின் பங்களிப்பாக துடிப்பான மற்றும் முன்னுதாரணமான தரவரிசை பட்டியல் திகழும் என்றும், எனவே, நமது தரவரிசை பட்டியல் நாட்டுக்கு மட்டுமில்லாது உலகத்துக்கே, குறிப்பாக வளர்ந்து வரும் பொருளாதாரங்களுக்கு, அளவுகோலாக இருப்பதை நாம் உறுதி செய்யவேண்டுமென்றும் கூறினார். பிராந்திய தரவரிசை பட்டியலை உருவாக்குமாறு அவர் கேட்டுக்கொண்டார்.
இந்திய தரவரிசை பட்டியல் 2021-ன் முக்கிய அம்சங்கள்:ஒட்டுமொத்த பிரிவிலும் பொறியியலிலும் சென்னை ஐஐடி தொடர்ந்து மூன்றாவது ஆண்டாக முதலிடம்பல்கலைக்கழகங்களிலும் முதல் முறையாக அறிமுகப்படுத்தப்பட்டுள்ள ஆராய்ச்சி நிறுவன பிரிவிலும் ஐஐஎஸ், பெங்களூரு முதலிடம்மேலண்மையில் ஐஐஎம் அகமதாபாத் முதலிடம், மருத்துவ கல்வியில் தொடர்ந்து நான்காவது முறையாக புதுதில்லி எய்ம்ஸ் முதலிடம்மருந்தியலில் தொடர்ந்து நான்காவது முறையாக ஜாமியா ஹம்தார்த் முதலிடம்கல்லூரிகள் பிரிவில் தொடர்ந்து ஐந்தாவது முறையாக மிராண்டா கல்லூரி முதலிடம்கட்டிடவியலில் ஐஐடி காரக்பூரை பின்னுக்கு தள்ளி ஐஐடி ரூர்கி முதல் முறையாக முதலிடம்சட்டப் படிப்பில் தொடர்ந்து நான்காவது முறையாக பெங்களூருவில் உள்ள தேசிய சட்டப் பள்ளி முதலிடம்முதல் 10 கல்லூரிகளில் ஐந்து தில்லியில் உள்ளனமணிப்பால் பல் மருத்துவக் கல்லூரி பல் மருத்துவப் பிரிவில் முதலிடம்.
இந்தியா தரவரிசை பட்டியல் 2021-ஐ https://www.nirfindia.org/2021/Ranking.html எனும் இணைப்பில் காணலாம்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1753517
பிரதமர் அலுவலகம்
மின்சாரம் தாக்கி உயிருக்குப் போராடிய யானையை காப்பாற்றியதற்காக பந்திப்பூர் புலிகள் காப்பக ஊழியர்களுக்கு பிரதமர் பாராட்டு
மின்சாரம் தாக்கி உயிருக்குப் போராடிய யானையைக் காப்பாற்றியதற்காக பந்திப்பூர் புலிகள் காப்பக ஊழியர்களைப் பாராட்டியுள்ள பிரதமர் திரு. நரேந்திர மோடி, நமது மக்களிடையே உள்ள இத்தகைய பரிவு பாராட்டத்தக்கது என்று கூறியுள்ளார்.
சுற்றுச்சூழல், வனம், பருவநிலை மாற்றம், தொழிலாளர் நலன் & வேலைவாய்ப்புத் துறை மத்திய அமைச்சர் திரு பூபேந்திர யாதவ் வெளியிட்ட ட்விட்டர் பதிவுக்கு பதிலளிக்கும் வகையில் பிரதமர் வெளியிட்டுள்ள பதிவில் கூறியிருப்பதாவது:
"இதைப் பார்ப்பதற்கு மகிழ்ச்சி அளிக்கிறது.
பந்திப்பூர் புலிகள் காப்பக ஊழியர்களுக்கு பாராட்டுக்கள். நம் மக்களிடையே உள்ள இத்தகைய இரக்க குணம் பாராட்டுக்குரியது".
மத்திய அமைச்சரவை
மின்னணு உபகரணங்கள் மின்குறைகடத்திகள் மேம்படுத்தும் திட்டத்திற்கு மத்திய அமைச்சரவை ஒப்புதல்
பிரதம மந்திரி திரு. நரேந்திர மோடி தலைமையிலான மத்திய அமைச்சரவை மின்னணு உபகரணங்கள் மற்றும் மின்குறைகடத்திகள் உற்பத்தியை ஊக்குவிக்கும் திட்டத்தின் கீழ், பொருட்களை உற்பத்தி செய்வதற்கான மூலதன செலவில் 25% ஊக்கத் தொகையை வழங்க ஒப்புதல் அளித்துள்ளது.
இந்த திட்டத்தின் மூலம் உள்நாட்டில் உற்பத்தி செய்யப்படும் மின்னணு உபகரணங்கள் மற்றும் மின்குறைகடத்திகள் தொழில் முடங்காமல் தவிர்க்கப் படுவதுடன், நாட்டின் சுற்றுச்சூழல் அமைப்பை வலுப்படுத்தவும் உதவும்.
நிதிச்சுமை
இத்திட்டத்தின் மொத்த செலவு சுமார் ரூ 3,285 கோடி ஆகும், இதில் சுமார் ரூ 3,252 கோடி ஊக்கத்தொகையாகவும், நிர்வாக செலவுக்கு ரூ 32 கோடியும் ஒதுக்கப்படும்.
(Visitor Counter : 138
சிறப்பு சேவைகள் மற்றும் கட்டுரைகள்
பாங்காக்கில் இருந்து கடத்தி வரப்பட்ட 16 பால் மலைப்பாம்புகள், ஒரு கருப்பு அணில் பறிமுதல்
ரகசிய தகவலின் அடிப்படையில், பாங்காக்கில் இருந்து வந்த ஒரு பயணியிடம், சென்னை விமான நிலைய சுங்க அதிகாரிகள் இடைமறித்து சோதனையிட்டனர். அவரது உடைமைகளைப் பரிசோதித்தபோது, 16 பால் மலைப்பாம்பு குட்டிகள்,கருப்பு அணில் ஒன்று மறைத்து வைக்கப்பட்டிருந்ததை அதிகாரிகள் கண்டுபிடித்தனர். அவை மீட்கப்பட்டு, சுங்கச் சட்டம், 1962 இன் கீழ் பறிமுதல் செய்யப்பட்டன.
மேலும் விசாரணை நடைபெற்று வருவதாக சென்னை சர்வதேச விமான நிலைய சுங்கத்துறை கூடுதல் ஆணையர் சிவபிரகாஷ் வீரேஷ் பட்டி வெளியிட்டுள்ள செய்திக்குறிப்பில் தெரிவிக்கப்பட்டுள்ளது.
பிரதமர் அலுவலகம்
ஸ்ரீ நாராயண குரு ஜெயந்தியையொட்டி அவருக்கு பிரதமர் மரியாதை செலுத்தியுள்ளார்
ஸ்ரீ நாராயண குரு ஜெயந்தியை முன்னிட்டு அவருக்கு பிரதமர் திரு நரேந்திர மோடி மரியாதை செலுத்தியுள்ளார்.
இது தொடர்பாக எக்ஸ் சமூக வலைதளத்தில் பிரதமர் வெளியிட்டுள்ள பதிவு :
“ஞானம் மற்றும் சமூக சீர்திருத்தத்தின் அடையாளமாகத் திகழும் ஸ்ரீ நாராயண குருவின் ஜெயந்தி தினத்தில் அவரை நினைவுகூர்கிறேன். அடித்தட்டு மக்களின் நலனுக்காகப் போராடிய அவர், தனது அறிவாற்றலால் சமூகத்தை மாற்றி அமைத்தார். சமூக நீதி மற்றும் ஒற்றுமைக்காக அசைக்க முடியாத அர்ப்பணிப்புடன் பணியாற்றிய அவரது செயல்பாடுகளால் நாம் ஈர்க்கப்பட்டுள்ளோம். சிவகிரி மடத்திற்கு, முன்பு ஒருமுறை நான் சென்ற போது எடுக்கப்பட்ட புகைப்படங்களைப் பகிர்கிறேன்.”
உள்துறை அமைச்சகம்
ரூ 15.01 கோடி மதிப்புள்ள வளர்ச்சி திட்டங்களை காந்தி நகர் மாவட்டம் மற்றும் நகரத்தில் காணொலி மூலம் மத்திய உள்துறை அமைச்சர் திரு அமித் ஷா திறந்து வைத்து மக்களுக்கு அர்ப்பணித்தார்
பிரதமர் திரு நரேந்திர மோடியின் தலைமையின் கீழ், காந்தி நகரை ஒரு உதாரணமான மக்களவைத் தொகுதியாக மாற்ற நாம் அனைவரும் முயற்சி செய்வோம் என்னும் நம்பிக்கை எனக்கு உள்ளது என்று மத்திய உள்துறை அமைச்சர் திரு அமித் ஷா இன்று கூறினார்.
ரூ 15.01 கோடி மதிப்புள்ள வளர்ச்சி திட்டங்களை காந்தி நகர் மாவட்டம் மற்றும் நகரத்தில் காணொலி மூலம் திறந்து வைத்து மக்களுக்கு அர்ப்பணித்த திரு அமித் ஷா, ரூ 119.63 கோடி மதிப்புள்ள பல்வேறு வளர்ச்சி திட்டங்களுக்கு அடிக்கல் நாட்டினார்.
கொரோனாவை எதிர்த்து போராடுவதற்கு பொதுமக்களிடையே ஏற்படும் விழிப்புணர்வு தான் ஒரே தீர்வு என்று கூறிய திரு அமித் ஷா, சமூக இடைவெளியை தவறாமல் பின்பற்றுமாறு மக்களுக்கு வேண்டுகோள் விடுத்தார்.
"பிரதமர் திரு நரேந்திர மோடியின் தலைமையின் கீழ் கொரோனாவை எதிர்த்து நாடு போராடி வருகிறது. காந்தி நகரில் உள்ள தேவையுள்ள மக்களுக்கு அத்தியாவசிய பொருட்கள், முகக்கவசம், கிருமி நாசினிகள் மற்றும் மருந்துகளை வழங்கிய தன்னார்வலர்களுக்கு நான் நன்றி தெரிவித்துக் கொள்கிறேன்," என்று அவர் மேலும் கூறினார்.
மேலும் விவரங்களுக்கு, இந்த செய்தி குறிப்பை ஆங்கிலத்தில் இங்கே படிக்கவும்
https://pib.gov.in/PressReleseDetail.aspx?PRID=1653075
(Visitor Counter : 136
குடியரசுத் துணைத் தலைவர் செயலகம்
மக்களின் வாழ்க்கையை வசதியாகவும், மகிழ்ச்சியாகவும் மாற்றுவதே அறிவியலின் இறுதி நோக்கம் : குடியரசு துணைத் தலைவர்
மக்களின் வாழ்க்கையை வசதியாகவும், மகிழ்ச்சியாகவும் மாற்றுவதே அறிவியலின் இறுதி நோக்கம் என கூறிய குடியரசுத் துணைத் தலைவர் திரு.வெங்கையா நாயுடு, புதுமை மற்றம் தொழில்நுட்ப முன்னேற்றத்துக்கான தளத்தை அறிவியல் நிறுவனங்கள் ஏற்படுத்த வேண்டும் என வலியுறுத்தினார்.
பெங்களூரில் உள்ள இந்திய வானியற்பியல் மையத்தின் ஆராய்ச்சி மற்றும் அறிவியல் தொழில்நுட்பக் கல்வி மையத்தின்  மாணவர்கள் மற்றும் பேராசிரியர்கள் இடையே உரையாற்றிய குடியரசுத் துணைத் தலைவர் திரு.வெங்கையா நாயுடு கூறியதாவது:
எந்தவொரு சமூகத்தின் முன்னேற்றத்திற்கும் அறிவியல் அடித்தளமாக உள்ளது. ஏனெனில் இது மீண்டும் மீண்டும் சோதனைகள் மூலம் சரிபார்க்கக்கூடிய உண்மைகளைக் கையாள்கிறது. இதனால் இளைய தலைமுறையினரிடம் அறிவியல் மனநிலையை வளர்க்க வேண்டியது அவசியம். பெண் விஞ்ஞானிகளுக்கு சம அளவிலான வாய்ப்புகளும், ஊக்குவிப்பும் அளிக்கப்பட வேண்டும்.
பழங்காலங்களிலிருந்து, வானியல் மற்றும் கணிதத்தில் இந்தியாவுக்கு ஒரு சிறந்த பாரம்பரியம் உள்ளது. இன்று தொடங்கப்பட்டுள்ள வசதிகள், பிரதமர் தொடங்கிய தற்சார்பு இந்தியாவுக்கு உதவும். இந்தியாவின் வானியல் பாரம்பரியம், உலகிற்கு நன்கு தெரியும். பண்டைய காலங்களிலிருந்து நவீன யுகம் வரை வானியல் உலகிற்கு இந்தியா பல குறிப்பிடத்தக்க பங்களிப்புகளைச் செய்துள்ளது.
இத்தகைய மெகா அறிவியல் திட்டங்களில் பங்கேற்பது, இந்திய விஞ்ஞானிகளுக்கு ஒரு தளத்தை வழங்கும். தொழில்கள், உயர் தொழில்நுட்பத் துறையில் திறனை வளர்க்க உதவும். தொழில்நுட்பத் துறையில் இந்தியா வேகமாக முன்னேறிக் கொண்டிருக்கிறது. அதிகம் பேசப்பட்ட இஸ்ரோவின் மங்கள்யாண் திட்டம், வான் ஆராய்ச்சிக்கு உருவாக்கிய இந்தியாவின் அஸ்ட்ரோசாட் செயற்கைக்கோள், சூரிய ஆய்வுக்காக விரைவில் ஏவப்படவுள்ள ஆதித்யா எல் 1 திட்டம் ஆகியவை சில உதாரணங்கள்.
உலகளாவிய மற்றும் உலகத்தரம் வாய்ந்த தேசிய விஞ்ஞான முயற்சிகளில், இந்தியாவின் பயணம் இயல்பானதாகத் தோன்றுகிறது. ஒருவருடைய வாழ்வில் தாய்மொழி முக்கியமானது. ஒருவர் தனது தாய், தாய்நாடு, தாய்மொழி மற்றும் குருவை மதிக்க வேண்டும். எங்கு வசித்தாலும், நாட்டின் முன்னேற்றத்துக்காகப் பணியாற்ற வேண்டும். கற்று, சம்மாதித்து மீண்டும் தாய் மண்ணுக்குத் திரும்பி, சமூகத்தின் மேம்பாட்டுக்காகப் பணியாற்ற வேண்டும். கோவிட்-19 தொற்றைக் கட்டுப்படுத்துவதில், பல வளர்ந்த நாடுகளை விட இந்தியாவால் திறம்படச் செயல்பட முடிகிறது. இதற்கு, நமது கிராம மக்களின் ஆரோக்கியமான உணவுப் பழக்கவழக்கங்களும், இயற்கையான வாழ்க்கை முறையும் ஒரு காரணம். ஆரோக்கியமான உணவுப் பழக்கம், யோகா, இயற்கையுடன் இணைந்து வாழ்வது போன்றவற்றை இளைஞர்கள் பின்பற்ற வேண்டும்.
இவ்வாறு குடியரசுத் துணைத் தலைவர் வெங்கையா நாடு தெரிவித்தார்.
30 மீட்டர் நீள தொலைநோக்கிக்கான கண்ணாடிகளை பாலிஷ் செய்யும் மையம், விண்வெளி அறிவியலுக்கான எம்.ஜி.கேமேனன் பரிசோதனைக் கூடத்தின் சுற்றுச்சூழல் ஆய்வு மையம், ஆகியவற்றையும் குடியரசுத் துணைத் தலைவர் திரு வெங்கையா நாயுடு தொடங்கி வைத்துப் பார்வையிட்டார். இமாலய சந்திரா தொலைநோக்கியின் தொலைதூர செயல்பாட்டையும் அவர் பார்வையிட்டார். இந்த மையத்தின் விஞ்ஞானிகளையும், பொறியாளர்களையும் அவர் பாராட்டினார்.
மேலும் விவரங்களுக்கு இந்த ஆங்கிலச் செய்திக் குறிப்பைப் பார்க்கவும்:https://pib.gov.in/PressReleasePage.aspx?PRID=1684383
-----
(Visitor Counter : 120